IN FELICEM MEMORIAM 



ELIZABETHS 

 ANGLIC REGINS. 



ELIZABETHA, et natura et fortuna, rairabilis inter 

 fceminas, memorabilis inter principes, fuit. Neque 

 haec res indicium monachi alicujus, aut hujusmodi 

 censoris umbratilis desiderat : nam isti homines, stylo 

 acres, judicio impares, et partis suae memores, rerum 

 minus fideles testes sunt. Ad principes viros perti- 

 net haec cognitio, atque ad eos, qui imperiorum gu- 

 bernacula tractarunt, et rerum civilium ardua, et 

 arcana norunt. Rarum in omni est memoria mulie- 

 bre imperium ; rarior in eo felicitas ; rarissima cum 

 felicitate diuturnitas. Ilia vero quadragesimum 

 quartum regni sui annum complevit ; neque tamen 

 felicitati suae superstes fuit. De hac felicitate pauca 

 dicere institui, neque in laudes excurrere : nam 

 laudem homines tribuunt, felicitatem Deus. 



Primum in parte felicitatis pono, quod ad impe- 

 ratorium fastigium a privata fortuna evecta sit. 

 Siquidem hoc in moribus et opinionibus hominum 

 penitus insedit, ut quae praeter spem et exspectatio- 

 nem eveniunt, majori felicitati deputentur. Sed 

 non hoc est quod volo ; illud intueor, principes, qui 

 in domo regnatrice, et ad spem successions non 

 dubiam nutriti sunt, ab educationis indulgentia et 



